# Europos Sąjungos C 214A/2016

| | ISSN 1977-0960 |
| --- | --- |
| Europos Sąjungos
  oficialusis leidinys | C 214A |
| | |
| Leidimas lietuvių kalba | Informacija ir pranešimai | 59 tomas2016m. birželio 15d. |

ISSN 1977-0960

Europos Sąjungos

oficialusis leidinys

C 214A

Leidimas lietuvių kalba

Informacija ir pranešimai

59 tomas2016m. birželio 15d.

---

| Pranešimo Nr. | Turinys | Puslapis |
| --- | --- | --- |
| | V   Nuomonės |
| | ADMINISTRACINĖS PROCEDŪROS |
| | Europos Komisija |
| 2016/C 214A/01 | Informatikos generalinis direktoratas — Konkursas Skaitmeninių verslo sprendimų direktorato (DIGIT.B) direktoriaus pareigoms (AD 14) Briuselis — (Tarnybos nuostatų 29 straipsnio 2 dalis) — COM/2016/10368 | 1 |

Pranešimo Nr.

Turinys

Puslapis

V   Nuomonės

ADMINISTRACINĖS PROCEDŪROS

Europos Komisija

2016/C 214A/01

Informatikos generalinis direktoratas — Konkursas Skaitmeninių verslo sprendimų direktorato (DIGIT.B) direktoriaus pareigoms (AD 14) Briuselis — (Tarnybos nuostatų 29 straipsnio 2 dalis) — COM/2016/10368

1

---

| LT | |
| --- | --- |

LT

---

V Nuomonės

ADMINISTRACINĖS PROCEDŪROS

Europos Komisija

| 15.6.2016 | LT | Europos Sąjungos oficialusis leidinys | CA 214/1 |
| --- | --- | --- | --- |

15.6.2016

LT

Europos Sąjungos oficialusis leidinys

CA 214/1

---

Informatikos generalinis direktoratas

Konkursas Skaitmeninių verslo sprendimų direktorato (DIGIT.B) direktoriaus pareigoms (AD 14) Briuselis

(Tarnybos nuostatų 29 straipsnio 2 dalis)

COM/2016/10368

(2016/C 214 A/01)

Apie mus

Europos Komisijos Informatikos generalinis direktoratas (DIGIT) (http://ec.europa.eu/dgs/informatics/index_en.htm) atsako už Komisijos tarnybų informacinių ir ryšių technologijų valdymą ir koordinavimą, visų pirma už šiuolaikiškos ir dinamiškos bendros informacinių technologijų vizijos ir strategijos, visiškai atitinkančios Komisijos bendruosius prioritetus, nustatymą, suformulavimą ir įgyvendinimą, glaudžiai bendradarbiaujant su IT valdymo struktūromis.

DIGIT B direktoratas „Skaitmeniniai verslo sprendimai“ atsako už skirtingų Komisijos generalinių direktoratų bendrų informacinių sistemų, padedančių vykdyti tiek vidaus administravimo, tiek įvairių krypčių ES politikos veiklą tokiose srityse kaip žmogiškieji ištekliai, organizacijos lygmens sprendimų priėmimas, dokumentų tvarkymas, finansų valdymas ir planavimas, turto valdymas, auditas, e. viešieji pirkimai, vidaus rinka, moksliniai tyrimai ir dalyvaujamoji demokratija, kūrimą ir priežiūrą.

Be to, B direktoratas atliks pagrindinį vaidmenį vykdant vadinamąją Europos Komisijos sinergijos ir veiksmingumo patikrą, kuria bus siekiama nustatyti, kuriose srityse, įskaitant organizacines struktūras ir darbuotojų paskirstymą, būtų galima padidinti organizacijos veiksmingumą. Įgyvendindamas skaitmeninės pertvarkos projektus, DIGIT prisidės prie Europos Komisijos modernizavimo.

B direktoratas taip pat valdo Europos viešojo administravimo institucijų sąveikumo sprendimų (ISA) programą (http://ec.europa.eu/isa/), kuria sudaromos palankesnės sąlygos valstybių narių viešojo administravimo institucijoms veiksmingai keistis informacija tarpvalstybiniu ir tarpsektoriniu lygmenimis. ISA programa prisidedama prie Komisijos vykdomų e. valdžios srities veiksmų, kuriais siekiama užtikrinti veiksmingumą kuriant naujas, novatoriškas ir veiksmingesnes skaitmenines paslaugas pagal Bendrosios skaitmeninės rinkos strategiją.

Galiausiai, atsižvelgiant į tai, kas išdėstyta, B direktoratas, bendradarbiaudamas su Komisijos tarnybomis, valstybių narių administracijomis ir įvairiomis suinteresuotosiomis šalimis, teikia aukštos kokybės bendras informacines sistemas, nustato bendras struktūras ir tiekia sąveikias, daugkartinio naudojimo sudedamąsias dalis, taip suteikdamas galimybę sėkmingai įgyvendinti e. Komisijos strategiją ir ES politiką.

Siūlome

Direktoriaus užduotis Informatikos generaliniame direktorate – nustatyti bendrą B direktorato strateginę kryptį, jį valdyti ir konkrečiai atsakyti už ypatingos svarbos bendras informacines sistemas, laikantis šio generalinio direktorato veiklos užduočių apraše ir metinėje darbo programoje nustatytų principų.

Direktorius yra Komisijos IT valdybos narys.

Direktorius pirmininkauja ISA koordinavimo komitetui ir vadovauja sąveikumo politikos formavimo, informacijos apie ją skleidimo ir jos įgyvendinimo procesui, vykdomam kartu su valstybių narių administracijomis.

Direktorius atstovauja generaliniam direktoriui išorės ir vidaus renginiuose, kurie yra svarbūs direktoratui.

Direktoratą sudaro šeši Briuselyje veikiantys skyriai, tačiau kai kurie iš šių skyrių turi darbuotojų ir Briuselyje, ir Liuksemburge:

| 1. | B1 skyrius. IT architektūra, konsultavimas, inovacijos ir ryšių valdymas; |
| --- | --- |

1.

B1 skyrius. IT architektūra, konsultavimas, inovacijos ir ryšių valdymas;

| 2. | B2. Organizacinės žinios ir sprendimų priėmimas; |
| --- | --- |

2.

B2. Organizacinės žinios ir sprendimų priėmimas;

| 3. | B3. Organizacijos žmogiškųjų išteklių sprendimai; |
| --- | --- |

3.

B3. Organizacijos žmogiškųjų išteklių sprendimai;

| 4. | B4. Organizacijos viešieji pirkimai ir politiniai sprendimai; |
| --- | --- |

4.

B4. Organizacijos viešieji pirkimai ir politiniai sprendimai;

| 5. | B5. Organizacijos dotacijų valdymo sprendimai; |
| --- | --- |

5.

B5. Organizacijos dotacijų valdymo sprendimai;

| 6. | B6. Europos viešojo administravimo institucijų sąveikos sprendimai (ISA). |
| --- | --- |

6.

B6. Europos viešojo administravimo institucijų sąveikos sprendimai (ISA).

Direktorius dirba Briuselyje tiesiogiai prižiūrimas generalinio direktoriaus.

Direktorius atsako už apytikriai 150 teisės aktais numatytų darbuotojų ir už apytikriai 450 išorės paslaugų teikėjų ir valdo apie 105 mln. EUR biudžetą.

Ieškome

Šiam darbui reikia:

| — | lyderio savybių ir charizmos, būtinų norint vadovauti dideliam, nuolat kintančiam labai kompetentingų IT ir administracijos specialistų kolektyvui ir jį motyvuoti; puikių vadovavimo įgūdžių ir gebėjimą vadovauti į paslaugas orientuotai organizacijai daugiakultūrėje aplinkoje; įrodymais pagrįsto gebėjimo suprasti, su kokiais uždaviniais susiduria didelės organizacijos, kurdamos, plėtodamos ir vystydamos jų veiklos poreikius atitinkančias bendras informacines sistemas, ir atitinkamos patirties; |
| --- | --- |

—

lyderio savybių ir charizmos, būtinų norint vadovauti dideliam, nuolat kintančiam labai kompetentingų IT ir administracijos specialistų kolektyvui ir jį motyvuoti; puikių vadovavimo įgūdžių ir gebėjimą vadovauti į paslaugas orientuotai organizacijai daugiakultūrėje aplinkoje; įrodymais pagrįsto gebėjimo suprasti, su kokiais uždaviniais susiduria didelės organizacijos, kurdamos, plėtodamos ir vystydamos jų veiklos poreikius atitinkančias bendras informacines sistemas, ir atitinkamos patirties;

| — | įrodymais pagrįstos veiksmingo žmogiškųjų išteklių (didelių kolektyvų) ir biudžetų planavimo ir valdymo patirties; |
| --- | --- |

—

įrodymais pagrįstos veiksmingo žmogiškųjų išteklių (didelių kolektyvų) ir biudžetų planavimo ir valdymo patirties;

| — | puikių komunikavimo ir bendravimo įgūdžių; |
| --- | --- |

—

puikių komunikavimo ir bendravimo įgūdžių;

| — | gebėjimo užmegzti ir palaikyti puikius santykius su kitomis Komisijos tarnybomis, kitomis institucijomis, kitomis Europos Sąjungos įstaigomis ir nacionalinėmis administracijomis; gebėjimo kartu su valstybių narių administracijomis rengti tarpvalstybinių ir tarpsektorinių skaitmeninių paslaugų sąveikumo strategijas ir vykdyti tolesnius susijusius veiksmus; |
| --- | --- |

—

gebėjimo užmegzti ir palaikyti puikius santykius su kitomis Komisijos tarnybomis, kitomis institucijomis, kitomis Europos Sąjungos įstaigomis ir nacionalinėmis administracijomis; gebėjimo kartu su valstybių narių administracijomis rengti tarpvalstybinių ir tarpsektorinių skaitmeninių paslaugų sąveikumo strategijas ir vykdyti tolesnius susijusius veiksmus;

| — | gebėjimo užmegzti ir palaikyti IT potencialui išnaudoti ir institucijai modernizuoti būtiną bendradarbiavimą su Komisijos vyresniąja vadovybe; |
| --- | --- |

—

gebėjimo užmegzti ir palaikyti IT potencialui išnaudoti ir institucijai modernizuoti būtiną bendradarbiavimą su Komisijos vyresniąja vadovybe;

| — | įrodymais pagrįstų žinių ir praktinės patirties, susijusių su didelių projektų, įskaitant IT architektūros, planavimo, projektų valdymo ir rezultatų kokybės kontrolės projektus, vykdymu; |
| --- | --- |

—

įrodymais pagrįstų žinių ir praktinės patirties, susijusių su didelių projektų, įskaitant IT architektūros, planavimo, projektų valdymo ir rezultatų kokybės kontrolės projektus, vykdymu;

| — | gebėjimo kurti bendrų informacinių sistemų plėtojimo ir paslaugų teikimo Komisijoje viziją, atsižvelgiant į poreikius, išteklius ir apribojimus, ir gebėjimo teikti kitiems generaliniams direktoratams patarimų dėl jų IT strategijos, visų pirma dėl jų informacinių sistemų portfelio; |
| --- | --- |

—

gebėjimo kurti bendrų informacinių sistemų plėtojimo ir paslaugų teikimo Komisijoje viziją, atsižvelgiant į poreikius, išteklius ir apribojimus, ir gebėjimo teikti kitiems generaliniams direktoratams patarimų dėl jų IT strategijos, visų pirma dėl jų informacinių sistemų portfelio;

| — | puikių analitinių įgūdžių, gebėjimo nustatyti pagrindinius klausimus, numatyti ir formuoti strateginius tikslus ir pagal juos pateikti praktinių pasiūlymų dėl veiksmų; |
| --- | --- |

—

puikių analitinių įgūdžių, gebėjimo nustatyti pagrindinius klausimus, numatyti ir formuoti strateginius tikslus ir pagal juos pateikti praktinių pasiūlymų dėl veiksmų;

| — | gerų pagrindinių Komisijos darbo kalbų žinių, kurios būtinos norint veiksmingai ir laisvai bendrauti ir bendradarbiauti su suinteresuotosiomis šalimis. |
| --- | --- |

—

gerų pagrindinių Komisijos darbo kalbų žinių, kurios būtinos norint veiksmingai ir laisvai bendrauti ir bendradarbiauti su suinteresuotosiomis šalimis.

Kandidatai privalo (tinkamumo kriterijai)

Atrankos etapu kandidatų paraiškos bus svarstomos atsižvelgiant į toliau nurodytus formalius kriterijus, kuriuos būtina atitikti iki paraiškų pateikimo termino.

Pilietybė: kandidatas turi turėti vienos iš Europos Sąjungos valstybių narių pilietybę.

Universitetinis išsilavinimas arba diplomas: kandidatas privalo turėti:

| i) | arba diplomu patvirtintą ketverių metų ar ilgesnį užbaigtą universitetinį išsilavinimą; |
| --- | --- |

i)

arba diplomu patvirtintą ketverių metų ar ilgesnį užbaigtą universitetinį išsilavinimą;

| ii) | arba diplomu patvirtintą bent trejų metų užbaigtą universitetinį išsilavinimą ir ne mažesnę kaip vienų metų atitinkamą profesinę patirtį (ši vienų metų profesinė patirtis negali būti įtraukta į baigus studijas įgytos profesinės patirties, kurios reikalaujama toliau, laikotarpį). |
| --- | --- |

ii)

arba diplomu patvirtintą bent trejų metų užbaigtą universitetinį išsilavinimą ir ne mažesnę kaip vienų metų atitinkamą profesinę patirtį (ši vienų metų profesinė patirtis negali būti įtraukta į baigus studijas įgytos profesinės patirties, kurios reikalaujama toliau, laikotarpį).

Profesinė patirtis: kandidatas privalo turėti ne mažesnę kaip 15 metų darbo patirtį, įgytą baigus studijas, kurios lygmuo atitinka minėtus kvalifikacinius reikalavimus.

Vadovavimo patirtis: bent penkerių metų profesinė patirtis turi būti įgyta einant aukšto lygio vadovo pareigas (1), tiesiogiai susijusias su siūlomų pareigų darbo sritimi.

Kalbos: kandidatas privalo labai gerai mokėti vieną iš oficialiųjų Europos Sąjungos kalbų (2) ir pakankamai gerai mokėti kurią nors kitą ES oficialiąją kalbą. Atrankos komisijos per pokalbį (-ius) tikrins, ar kandidatai atitinka reikalavimą pakankamai gerai mokėti kurią nors kitą ES oficialiąją kalbą. Todėl dalis pokalbio gali vykti ta kita kalba.

Amžiaus riba: kandidatas privalo nebūti sulaukęs įprasto pensinio amžiaus, kuris Europos Sąjungos institucijų pareigūnams skaičiuojamas nuo mėnesio, kurį jiems sukanka 66 metai, pabaigos (žr. Tarnybos nuostatų 52 straipsnio a punktą) (3).

Atrinktas kandidatas turėtų turėti arba iš nacionalinės saugumo tarnybos galėti gauti galiojantį asmens patikimumo pažymėjimą (TOP SECRET).

Asmens patikimumo patvirtinimas yra administracinis sprendimas, kuris priimamas kompetentingai nacionalinei saugumo tarnybai užbaigus patikimumo patikrą pagal galiojančius nacionalinius saugumo įstatymus ir kitus teisės aktus ir kuriuo patvirtinama, kad asmeniui leidžiama susipažinti su nurodyto lygio įslaptinta informacija. Pažymėtina, kad asmens patikimumo pažymėjimo išdavimo procedūra gali būti pradėta tik darbdavio, o ne paties kandidato prašymu.

Atrinktas kandidatas bus paskirtas eiti pareigas tik su sąlyga, kad jam išduotas galiojantis asmens patikimumo pažymėjimas.

Nepriklausomumas ir interesų deklaravimas

Prieš pradėdami eiti savo pareigas kandidatai turi patvirtinti, kad tarnaudami viešajam interesui veiks nepriklausomai ir neturi interesų, kurie galėtų kelti abejonių dėl jų nepriklausomumo.

Skyrimas ir įdarbinimo sąlygos

Direktorių nustatyta atrankos ir įdarbinimo tvarka atrinks ir skirs Europos Komisija (dar žr. Su vyresniaisiais pareigūnais susijusios politikos apžvalginį dokumentą (4)). Atrankos metu į Komisijos paskyrimų patariamojo komiteto rengiamą pokalbį pakviestieji kandidatai pirma turės dalyvauti vertinimo centro, kuriame dirba nepriklausomi įdarbinimo konsultantai, procedūrose.

Dėl praktinių priežasčių ir kad dėl kandidatų ir institucijos interesų atrankos procedūra būtų užbaigta kuo greičiau, atrankos procedūra vyks tik anglų ir (arba) prancūzų kalbomis (5).

AD14 lygio Europos Sąjungos pareigūnų darbo užmokestis ir įdarbinimo sąlygos nustatyti Tarnybos nuostatuose. Informuojame kandidatus, kad Tarnybos nuostatuose visiems naujiems pareigūnams nustatytas devynių mėnesių bandomasis laikotarpis.

Direktoriaus darbo vieta yra Briuselyje.

Lygios galimybės

Europos Komisija vykdo aktyvią lygių galimybių politiką, kuria siekiama padidinti vadovo pareigas einančių moterų skaičių, ir skatina teikti paraiškas ypač moteris.

Paraiškų teikimo tvarka

Prieš teikdamas paraišką turėtumėte atidžiai pasitikrinti, ar atitinkate visus kandidatams keliamus tinkamumo reikalavimus (žr. skyrelį „Kandidatai privalo“), ypač diplomų, profesinės patirties ir kalbinių gebėjimų reikalavimus. Jeigu netenkinamas bent vienas iš šių tinkamumo reikalavimų, kandidatas automatiškai pašalinamas iš atrankos procedūros.

Jeigu norite dalyvauti konkurse, turite užsiregistruoti internetu

https://ec.europa.eu/dgs/human-resources/seniormanagementvacancies/.

Šioje interneto svetainėje rasite visus nurodymus, ką daryti kiekvienu registracijos etapu.

Turite turėti veikiantį e. pašto adresą. Jis bus naudojamas Jūsų registracijai, be to, juo bus su Jumis bendraujama visais atrankos procedūros etapais. Todėl jeigu Jūsų e. pašto adresas pasikeis, būtina apie tai pranešti Europos Komisijai.

Kad užbaigtumėte registraciją, į sistemą reikia įkelti PDF formato gyvenimo aprašymą ir internetu pateikti motyvacinį laišką (ne daugiau kaip 8 000 spaudos ženklų). Dėl praktinių priežasčių ir kad dėl kandidatų ir institucijos interesų atrankos procedūra būtų užbaigta kuo greičiau, gyvenimo aprašymas ir motyvacinis laiškas turi būti parašyti anglų, prancūzų arba vokiečių kalba.

Baigęs registraciją internete, e. paštu gausite patvirtinimą, kad Jūsų paraiška užregistruota. Šiame laiške taip pat bus nurodytas registracijos numeris – tai bus Jūsų atpažinties numeris tvarkant visus su Jūsų paraiška susijusius klausimus. Jei patvirtinimo e. paštu negavote, paraiška nebuvo užregistruota!

Atkreipkite dėmesį į tai, kad paraiškos nagrinėjimo eigos negalite stebėti internetu. Apie Jūsų paraiškos statusą Jums tiesiogiai praneš Europos Komisija.

Jeigu dėl negalios negalite užpildyti registracijos formos internetu, spausdintinę paraišką (gyvenimo aprašymą ir motyvacinį laišką) galite išsiųsti registruotu laišku šiuo adresu: European Commission, Directorate-General for Human Resources and Security, Unit for Senior Management and CCA, SC11 8/62, B – 1049 Brussels, ir aiškiai užrašyti šią nuorodą: „Vacancy for a Director in DIGIT (COM/2016/10368)“ (pašto spaudo data turi būti ne vėlesnė nei galutinė registracijos data). Tolesnis Komisijos ir Jūsų bendravimas vyks paštu. Prie paraiškos formos turite pridėti pripažintos institucijos išduotą neįgalumo pažymėjimą. Taip pat atskirame lape turėtumėte nurodyti, kokių specialių priemonių, Jūsų manymu, reikia, kad Jums būtų lengviau dalyvauti atrankoje.

Jei norite daugiau informacijos ir (arba) jei kiltų techninių nesklandumų, siųskite e. laišką šiuo adresu: HR-MANAGEMENT-ONLINE@ec.europa.eu.

Galutinis terminas

Galutinis registracijos terminas – 2016 m. liepos 13 d. 12 val. Briuselio laiku; vėliau registracija internetu negalima.

Jūs pats atsakingas už tai, kad registracijos internetu forma būtų užpildyta laiku. Primygtinai rekomenduojame nesiregistruoti paskutinėmis registracijai skirto laiko dienomis, nes dėl didelės interneto apkrovos arba dėl interneto ryšio sutrikimų registracija internetu gali nutrūkti neužbaigta, o tada reikia kartoti visą procedūrą. Pasibaigus registracijai skirtam laikui, nebegalėsite įvesti jokių duomenų. Registracijos formos, kurias vėluojama nusiųsti, nepriimamos.

Svarbi informacija kandidatams

Kandidatams primenama, kad atrankos komitetų darbas yra konfidencialus. Kandidatams draudžiama tiesiogiai arba netiesiogiai susisiekti su šių komitetų nariais arba prašyti kitų asmenų tai daryti jų vardu.

Asmens duomenų apsauga

Komisija užtikrins, kad kandidatų asmens duomenys būtų tvarkomi laikantis 2000 m. gruodžio 18 d. Europos Parlamento ir Tarybos reglamento (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (6).

---

(1)  Gyvenimo aprašymuose aprašydami šių bent penkerių metų aukšto lygio vadovavimo patirtį, kandidatai turėtų nurodyti: 1) eitas vadovo pareigas ir vykdytas funkcijas; 2) darbuotojų, kuriems vadovavo eidami šias pareigas, skaičių; 3) valdyto biudžeto dydį; 4) hierarchinę struktūrą ir vadovų skaičių.

(2)  http://ec.europa.eu/languages/policy/language-policy/official_languages_lt.htm.

(3)  .http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:LT:PDF.

(4)  http://ec.europa.eu/civil_service/docs/official_policy_en.pdf.

(5)  Atrankos komisija užtikrins, kad asmenims, kurių viena iš šių kalbų yra gimtoji, nebūtų teikiamas nepagrįstas pranašumas.

(6)  OL L 8, 2001 1 12, p. 1.

---